**Referat fra bestyrelsesmøde nr. 6-2020, tirsdag den 27. oktober 2020**  
  
**Til stede:**  
  
Carl-Johan Dissing (CJD)  
Joachim Danckert (JD) -referent

Andreas Poulsen (AP)  
Martin Nissen Nørgård (MNN)

Anette Lund Jensen (ALJ)

Nicolaj Frederiksen (NF)

Afbud fra: Carsten Eriksen (CE)

**Dagsorden:**  
01. opfølgning på sidste møde  
02. økonomi – kontingenter – kommunen – annoncører  mv   
03. Brugermøde den (21.10.20)  flyttet til den 17.november  - oplæg og deltagerantal senest den 11.  
04. Handlingskataloget – MCG tilsagn om at en mulig udvidelse af havnen medtages  
05. SUP – aktiviteter – stade mht. indkøb mv  
06. SURF – aktivitet – evt. indkøb mv.  
07. Joller – aktivitet – placering sommer/vinter  
08. Optagning den  31. okt. Hvem – hvad?  
09. Udskiftning af del af tag på det gamle klubhus + isolering  
10. EDB – nye pc-er + overvågning  – den nye hjemmeside  
11. Corona – opfølgning på håndtering mv – kommunale- og foreningsretningslinjer  
12. Gjøl Havn mod 2030 og derefter  
13. Eventuelt  
  
  
  
**01. Opfølgning på sidste møde**

**NF** har fået tilbud fra Tryg på forsikring af SUP-trailer og SUP udstyr. Forsikring af trailer koster 1.800 kr./år og forsikring af SUP udstyr 1.200 kr./år. NF læser forsikringsbetingelserne igennem bl.a. mht. selvrisiko samt hvornår udstyret er forsikret.

Der er mulighed for at få arrangeret et besøg på hjemmeværnskutteren i Aalborg. **CJD** er tovholder

**CJD** vil ringe til CE

**02. økonomi – kontingenter m.v. – kommunen – annoncører mv.**

JD runddelte regnskabsstatus per 26.10.20. På driftskontoen står der kr. 281.298,78 og på opsparingskontoen kr. 71.040,58. Der er således ikke sket store ændringer siden forrige bestyrelsesmøde.

Materiale til Jammerbugt Kommune vedr. lokaletilskud, trænertilskud mv er sendt rettidigt frem.

CJD har udsendt fakturaer til sponsorer, og pengene er ved at komme ind.

**03.** **Brugermøde den (21.10.20)  flyttet til den 17.november  - oplæg og deltagerantal senest den 11.**

(Efter bestyrelsesmødets afholdelse har Jammerbugt Kommune oplyst at brugermødet er flyttet til den 21. januar 2021. Oplysning om antal deltager skal meldes til Jammerbugt Kommune senest den 18. januar 2021)

**04. Handlingskataloget – MCG tilsagn om at en mulig udvidelse af havnen medtages**

**05. SUP – aktiviteter – stade mht. indkøb mv**

De af TRYG-fonden bevilgede redningsveste er på vej.

Et SUP-board er blevet beskadiget. **NF** har fundet frem til en der kan reparere det.

Der mangler sko; der laves en gennemgang af hvad der mangler, så tingene kan være bevilget og anskaffet inden sæsonstart næste år.

**06. SURF – aktivitet – evt. indkøb mv.**

Der er aftalt oprydningsdag den 1. november.

Træningsaktiviteter starter op første onsdag efter påske 2021.

Windsurf trænger til nogle store indkøb; meget af udstyret er ved at være slidt ned. **NF** laver en list over det udstyr, der ønskes indkøbt, samt ser på muligheder (sammen med Catalina) for at ansøge fondsmidler

Der er brug for en større container til grej (bag kroen)

**07. Joller – aktivitet – placering sommer/vinter.**

RIB skal gøres op til Marine Centeret for at få motoren vinterkonserveret. Efter konservering kan RIB forhåbentlig står hos Marinecenteret vinteren over (overdækket med presenning). **CJD** finder en dag i næste uge.

Placering af joller på vinterpladsen tages op på brugergruppemødet.

**08. Optagning den  31. okt. Hvem – hvad??**

**AP, JD og Camilla** er tovholdere.

**JD** rundsender reminder-mail om hvordan betalingen skal foregå

Isætning 2021: 10. april og 24. april 2021 (er lagt i kalenderen)

Standeren er blevet strøget, dog uden at ”Blæsten går frisk” blev sunget

**09. Udskiftning af del af tag på det gamle klubhus + isolering.**

**AP** rykker Ole. Ole er klar over at arbejdet skal udføres i 2020

**10. EDB – nye pc-er + overvågning  – den nye hjemmeside**

**NF** kontakter Mikkel bl.a. mht. og få lagt indmeldelsesblanketterne på hjemmesiden samt oplysningerne om, hvordan klubben håndtere personoplysninger, samt mht. at få et møde med Mikkel om hvordan klubben kan/skal håndtere hjemmesiden fremover. Det vil være fint, hvis sponsorannoncer kan gøres mere synlige på hjemmesiden. **NF** vil forhøre Mikkel om, om og i givet fald hvordan informationer på den gamle hjemmeside kan tilgås, så der kan cut/pastes fra den gamle hjemmeside til den nye. Mikkel vil lave en beskrivelse af, hvordan der uploades filer til og hvordan der linkes til disse i den nye hjemmeside (WordPress).

Det skal aftales, hvem, der vedligeholder de forskellige dele af hjemmesiden. (JD tager sig af kalenderen)

Den simple version af vejrdata kører igen (<https://danckert.dk/weatherlinkdata/Weather_Summary_Vantage_Pro.htm>). Mikkel har lavet hjemmesiden sådan at de aktuelle vejrdata kan tilgås fra hjemmesiden.

Der er opsat et Arlo G overvågningskamera i bestyrelseslokalet. Når der er nogen, der går ind i bestyrelseslokalet, sendes en video til klubbens Arlo-konto i skyen. Overvågningen er uafhængig af internettet; så selv om strømmen går er bestyrelseslokalet overvåget. Der er sat mærkater på dørene om at klubhuset er videoovervåget.

**11. Corona – opfølgning på håndtering mv – kommunale- og foreningsretningslinjer**  
Kommunens retningslinjer giver ikke problemer for planlagte aktiviteter (optagning, oprydning etc.). (Efter bestyrelsesmødet er der kommet nye retningslinjer fra såvel kommune som Dansk Sejlunion: bl.a. der skal nu bæres mundbind i klubhuset)

**12. Gjøl Havn mod 2030 og derefter**

CJD runddelte et par forslag til havneudvidelse. CJD har diskuteret havneudvidelsen med bådelauget.

**CJD** vil kontakte Torben Larsen (AAU) mht. hvor mange data, der skal bruges, for at der kan laves hydrodynamiske beregninger med henblik på at få en optimal placering af havneindløb. (det skal formentlig ca. 200m ud i forhold til nuværende) Herefter vil kommunen blive kontaktet med henblik på at få sat opmålingsarbejdet i gang (Iflg. Mogens Gade var det ”bare med at komme i gang med”)

**JD** giver et eksemplar af CJDs forslag til vinterbaderne (Bente Bjørn) for at få deres kommentarer – bidrag.

Det blev diskuteret hvordan vi kommer videre: fx listning af krav - ønsker til havnen (ingen græs i havnen, flere bådpladser, godt for miljøet fordi klapning kan undgås, bedre forhold for lystfiskeri fra moler, bedre omklædnings- og badefaciliteter etc.)

Området vest for havnen er fredet. Noget uklart, hvor fredningslinjen går. Før vi kommer for langt med udbygningsplaner, skal der nok gives grønt lys fra Kystdirektoratet + fredningsmyndiger + andre (fx Dansk Naturfredningsforening, Dansk Ornitologiske etc.) så der ikke laves en masse forslag som ikke er realiserbare.

**13. Eventuelt**

**Næste møde: CJD indkalder til næste møde.**